kardosdrur/scandi-wiki huggingface dataset:
Hungry.dk

foodora.dk (tidligere Hungry.dk) er en Nordisk online takeaway-portal. Virksomheden er en del af den globale virksomhed Delivery Hero med base i Berlin. foodora er tilgængelig i hele Danmark, hvoraf udvalgte byer har levering gennem foodora egne bude. Hungry.dk blev stiftet den 29. november 2012 og lanceret i marts 2013. Virksomheden blev stiftet af Morten Larsen, som også er tidligere direktør i Just-Eat. I dag er den administrerende direktør Rune Risom.

Hungry.dk håndterer dagligt bestillinger fra omkring 1.800 restauranter i Danmark. Siden giver de besøgende mulighed for at bestille takeaway som bl.a. sushi og pizza online eller gennem en mobilapp til smartphone.

Hungry.dk er også kendt for deres velgørenhedsprojekt Give Away, hvor de samarbejder med 'Projekt Udenfor', Kirkens Korshær og Hus Forbi, om at donere mad til hjemløse i Danmark. Derudover gjorde takeawayportalen det i 2014 muligt at betale med bitcoin ved madbestillinger. I december 2017 meddelte virksomheden dog, at man havde måttet afskaffe denne betalingsmulighed igen.

Virksomheden er en del af Hungry Group, som er etableret i 2015 med det formål at udbrede Hungry.dk-konceptet til flere markeder. Hungry Group er i dag tilstede i Danmark. DeliveryHero som er verdens største udbringningsservice ejer 44% af Hungry hvilket de har opnået via flere investeringer i selskabet. Den sidste investering blev foretaget i sep 2020 på 52 millioner kroner.

Referencer

Eksterne henvisninger 
 www.hungry.dk

Etableret i 2012
Softwarevirksomheder i Danmark
Virksomheder i Aarhus
Netbutikker i Danmark
Harting (stik)

Harting (i England også kendt som Lectriflex) er det almene navn for en 16-polet stiktype til multikabler, som hovedsageligt bruges inden for lysteknik til teater- og scenebrug. Stikket har fået navn efter den oprindelige producent Harting, hvor stiktypen er markedsført som Han 16 E. I dag produceres stiktypen dog også af andre producenter under forskellige navne.

Historie

Udformning 

Stikket er udformet som et aflangt rektangulært stik med to rækker af otte ben. I siderne af stikket er der kontakter der forbinder kabelskjoldet. Stikket er udført med én tap på den ene længeside og to på den anden, således at stikket kun kan vende på én måde.
For at fastlåse stikket er der enten placeret én låsebøjle i længderetningen eller to låsebøjler på tværs. Låsebøjlerne er typisk monteret på de stik der er monteret i udstyr, frem for på stikkene på kabler. Dette gør at en stikforbindelse mellem to kabler ikke af sig selv kan låses. For at låse stikkene kan der således enten anvendes en speciel forlængerstiktype hvor låsebøjlerne sidder på kabelstikket, alternativt kan de to ulåste kabelstik sikres med en strop.

Hver af stikkets 16 ben kan belastes med en strøm på op til 16 A. Hvis kablet derfor fremfører en almindelig netspænding på 230 V, kan hver linje således belastes med en effekt på 3680 W.

Brug 

Indenfor lysteknik bruges kablet typisk til at fremføre seks eller otte linjer, også kaldet kanaler, enten fra en lysdæmper til lamperne, eller linjer med faststrøm. Der er ikke nogen fast standard for hvordan de forskellige ben forbindes, men der findes to måder det typisk gøres på, den ene anvendes primært i England og den anden hovedsageligt i resten af Europa.
Med den engelske metode er der seks linjer, som så deler fire jordlinjer imellem sig. Med den Europæiske metode er der enten seks linjer, hvor de sidste fire ben så er ubrugt, eller otte linjer med alle benene i brug. I begge tilfælde bruges kabelskjoldet i den europæiske metode som fælles jordleder for alle linjerne.

Udstyr der er forbundet med hver sin metode bør således ikke forbindes, idet der enten opstår kortslutninger eller at der kommer spænding i jordlederne.

Som alternativ til harting kan også anvendes stiktypen socapex. Socapex har 19 ben mod hartings 16, hvilket gør at alle linjer har deres egen jordleder, til gengæld er der så kun seks linjer mod hartings potentielt otte linjer.

Referencer og fodnoter

Referencer

Fodnoter

Eksterne henvisninger 
Hartings hjemmeside omkring Han E serien.

Stikforbindelser
Lysteknik
Elforsyning
Lillebælt Halvmarathon

Lillebælt Halvmarathon er et årligt motionsløb med start og mål i Middelfart og går over den gamle Lillebæltsbro. Det er organiseret af klubben Lillebælt I Løb efter IAAF´s regler. Ruten er desuden opmålt af DAF (Dansk Atletik Forbund) og dermed godkendt til at sætte rekorder på. 

Lillebælt Halvmarathon (arrangeres af Mads Stryhn & Lillebælt i Løb) første løb var i 2008. Løbet afvikles først i maj måned på en rute med start på havnen i Middelfart over Den Gamle Lillebæltsbro og en rundstrækning i Snoghøj og Erritsø, retur over broen igen hvor ruten går igennem dyrehaven ved Hindsgavl Slot til mål på havnen i Middelfart. I forbindelse med det nye rådhusbyggeri i Middelfart, vælger man at flytte start- og målområde til Teglgårdsparken - Middelfarts gamle Sindssygeanstalt. 

Løbet tiltrækker hvert år ca. 25-30.000 tilskuere og er en af største halvmarathon i Danmark. Løbet blev i 2011 nomineret som Danmarks løb #1. Deltagerne kommer fra hele Danmark. I forbindelse med løbet har der været afviklet landskamp mellem Danmark, Norge, Skotland og England. I 2014 var løbet også vært for de danske mesterskaber på halvmaraton.

Eksterne henvisninger
 Lillebælt Halvmarathons hjemmeside

Halvmaratonløb i Danmark
Sport i Middelfart
Etableret i 2008
Česká televize

Česká televize er den nationale tv-selskab i Tjekkiet, som udsender seks kanaler.

Historie

Tjekkoslovakiske TV 
Fjernsyn i Tjekkoslovakiet begyndte at tage sine første skridt før Anden Verdenskrig. Men før der kan opnås synlige resultater, blev alle aktiviteter afbrudt af krigen. Forskningen fortsatte efter krigen. Den første fjernsynsudsendelse blev vist i 1948 på MEVRO International Radio udstilling i Prag. En fjernsynsudsendelse fra Studio Prag startede den 1. maj 1953 og den 25. februar 1954 blev der regelmæssige udsendelser. Snart var yderligere studier etableret: I Ostrava den 31. december 1955, i Bratislava den 3. november 1956, i Brno den 6. juli 1961 og i Košice den 25 februar 1962.

Tjekkisk TV 
Tjekkisk TV blev etableret fra 1. januar 1992, baseret på lov om tjekkiske TV (lov nr. 483/1991 Coll.) som en tv-tjeneste for borgerne i Tjekkiet. Den 1. januar 1993 blev et nyt koncept af kanaler, der udsendes af tjekkisk fjernsyn, introduceret, som blev omdøbt til CT1 (tidligere CTV), CT2 (tidligere F1), og CT3 (tidligere OK3).

Etableret i 1952
Tv-stationer
Medievirksomheder fra Tjekkiet
Medlemmer af European Broadcasting Union
The Open Championship 1885

The Open Championship 1885 var en golfturnering afholdt på St Andrews Links i St Andrews, Skotland den 3. oktober 1885 og arrangeret i fællesskab af Prestwick Golf Club, Royal and Ancient Golf Club of St Andrews og Honourable Company of Edinburgh Golfers. Turneringen var den 25. udgave af The Open Championship, og det var femte gang at St Andrews Links lagde græs til mesterskabet. 60 spillere, 45 professionelle og 15 amatører, deltog i turneringen, som blev afviklet som en slagspilsturnering over 36 huller.

Mesterskabet blev vundet af Bob Martin, som dermed vandt titlen for anden gang, med tre slags forspring til Archie Simpson. Martin havde tidligere vundet turneringen ni år tidligere, i 1876.

Resultater

Kilder / eksterne henvisninger 
OpenGolf.com – Previous Opens – St Andrews 1885
Antique Golf Clubs from Scotland – Open Championship – 1885: St Andrews

Noter 

1885
Sport i 1885
The dark tower

The Dark Tower har flere betydninger:
 The Dark Tower en film fra 2017
 The Dark Tower på dansk Det Mørke Tårn en serie af fantasy-romaner af forfatteren Stephen King
Porzana

Porzana (rørvagtler) er en slægt af fugle i familien vandhøns, der er udbredt med 14 nulevende arter over store dele af verden. Fem arter fra Polynesien og Australien er uddøde siden 1500-tallet.

Rørvagtler er ret små fugle med kort sammentrykt næb, der ved grunden er ret højt. Fødderne er store. De er nøgne højt op over hælen. Tæerne er meget lange og tynde. Rørvagtler lever på fugtige steder ved sumpe og søer. De svømmer og dykker godt.

Arter 
Nogle af de 14 arter i slægten Porzana: 
 Plettet rørvagtel, Porzana porzana (Europa og Centralasien)
 Dværgrørvagtel, Porzana pusilla (Europa, Afrika, Asien, Australien)
 Sodbrun rørvagtel, Porzana tabuensis (Australien)
 Sorarørvagtel, Porzana carolina (Nordamerika)

Noter 

Tranefugle
The Journey (Jessica Mauboy-album)

The Journey er en CD/DVD fra Australian Idols nummer to i 2006, Jessica Mauboy. Den indeholder optagelser af alle hendes live-optrædener fra hendes tid i top-12 på Australian Idol.

Trackliste

CD 
 "Walk Away" (Kelly Clarkson, Kara DioGuardi, Chantal Kreviazuk, Raine Maida) – 1:43
 Original sang af Kelly Clarkson
 "Another Day in Paradise" (Phil Collins) – 2:41
 Original sang afPhil Collins
 "Impossible" (Alicia Keys) – 2:39
 Original sang af Christina Aguilera
 "Together Again" (René Elizondo, Jr., Janet Jackson, Jimmy Jam and Terry Lewis) – 2:30
 Original sang af Janet Jackson
 "Beautiful" (Linda Perry) – 2:13
 Original sang af Christina Aguilera
 "On the Radio" (Giorgio Moroder, Donna Summer) – 2:36
 Original sang af Donna Summer
 "Butterfly" (Walter Afanasieff, Mariah Carey) – 2:20
 Original sang af Mariah Carey
 "Have You Ever" (Diane Warren) – 3:03
 Original sang af Brandy
 "Karma" (Keys, Kerry Brothers, Jr., Taneisha Smith, Stevie Wonder) – 2:13
 Original sang af Alicia Keys
 "To Sir, with Love" (Don Black, Mark London) – 2:50
 Original sang af Lulu
 "Words" (Barry Gibb, Maurice Gibb, Robin Gibb) – 3:19
 Original sang af Bee Gees

DVD
"Stickwitu" (Frannie Golde, Kasia Livingston, Robert D. Palmer) – 1:49
Original sang af Pussycat Dolls
"Walk Away" – 1:38
"Beautiful" – 2:02
"Another Day in Paradise" – 2:32
"On the Radio" – 2:31
"Have You Ever" – 2:46
"What the World Needs Now" (Burt Bacharach, Hal David) – 3:51
Original sang af Jackie DeShannon
"Crazy in Love" (Rich Harrison, Beyoncé Knowles, Eugene Record, Jay-Z) – 2:17
Original sang af Beyoncé featuring Jay-Z
"Words" – 3:10
"Butterfly – 2:09
"Karma – 2:10
"When You Believe" (Babyface, Stephen Schwartz) – 2:40
Original sang af Whitney Houston and Mariah Carey
"To Sir, with Love" – 2:41
"Night of My Life" (Adam Reily) – 3:28
Original sang af Damien Leith og Jessica Mauboy
"Impossible" – 2:22
"Together Again" – 2:28

Referencer 

Album fra 2007
Livealbum fra 2007
Bjarne Ansbøl

Bjarne Amorøe Ansbøl (født 3. juli 1937 i København) var en dansk bryder som ved VM i Toledo, USA, i 1962 vandt sølv. Deltog ved OL i Rom 1960.

Eksterne henvisninger 
 

Olympiske brydere fra Danmark
Personer fra København
Maria Theresia (flertydig)

Maria Theresia eller Maria Theresa henviser oftest til Maria Theresia af Østrig (1717-1780), Tysk-romersk kejserinde, Dronning af Ungarn og Bøhmen, og hersker over det Habsburgske Monarki fra 1740 til 1780.

Navnet kan også henvise til andre personer med dette navn:

Kongelige og fyrstelige 
 Maria Theresia af Østrig (1638–1683) – dronning af Frankrig, gift med kong Ludvig 14. af Frankrig
 Maria Theresia af Østrig (1684-1696) – datter af den tysk-romerske kejser Leopold 1.
 Maria Theresia af Savoyen (1756-1805) – datter af kong Viktor Amadeus 3. af Sardinien, gift med Charles, Greve af Artois, den senere kong Karl 10. af Frankrig
 Maria Theresia af Østrig (1762-1770) – datter af den tysk-romerske kejser Joseph 2.
 Maria Theresia af Østrig (1767-1827) – dronning af Sachsen, gift med kong Anton af Sachsen
 Maria Theresia af Napoli og Sicilien (1772–1807) – kejserinde af Østrig, gift med kejser Frans 1. af Østrig
 Maria Theresia af Østrig-Este (1773-1832) – dronning af Sardinien, gift med kong Viktor Emanuel 1. af Sardinien
 Marie Thérèse af Frankrig (1778-1851) – datter af kong Ludvig 16. af Frankrig og dronning Marie Antoinette
 Maria Theresa af Østrig (1801-1855) – dronning af Sardinien, gift med kong Karl Albert af Sardinien
 Maria Theresia af Savoyen – hertuginde af Parma, gift med hertug Karl 2. af Parma
 Maria Theresia af Østrig (1816-1867) – dronning af Begge Sicilier, gift med Ferdinand 2. af Begge Sicilier
 Maria Theresia af Østrig-Este (1817-1886) – gift med den franske tronprætendent Henri, Hertug af Chambord
 Maria Theresia af Østrig (1845-1927) – hertuginde af Württemberg, gift med hertug Philipp af Württemberg
 Maria Theresia af Østrig-Este (1849-1919) – dronning af Bayern, gift med kong Ludvig 3. af Bayern
 Maria Theresa af Portugal (1855–1944) – Ærkehertuginde af Østrig, gift med ærkehertug Karl Ludvig af Østrig (bror til kejser Frans Joseph
 Maria Theresia af Löwenstein-Wertheim-Rosenberg (1870-1935) – Hertuginde af Braganza, gift med den portugisiske tronprætendent Mikael, Hertug af Braganza
 Maria Teresa Mestre y Batista-Falla (født 1956) – Storhertuginde af Luxembourg, gift med storhertug Henri af Luxembourg

Andre 
 María Teresa Lara – en mexicansk komponist

Se også 
 Maria Theresia-daler – en østrigsk sølvdaler med kejserinde Maria Theresias portræt
Hans Jørgen Lembourn

Hans Jørgen Lembourn (26. marts 1923 i København – 28. august 1997) var en dansk forfatter, journalist og politiker. Han var formand for Dansk Forfatterforening fra 1971 til 1981.

Han er begravet på Bispebjerg Kirkegård.

Bibliografi 

 Sandhedens forbandelse (1950)
 Samtale om natten (1951)
 Der kommer en dag (1952)
 Se dig ikke tilbage (1953)
 Hotel Styx (1954)
 Hvide mand – hvad nu? (1955)
 De intellektuelles forræderi (1956)
 Ved daggry (1956)
 Enerens oprør (1958)
 Grev Frederik eller den bedste af alle verdener (1958)
 Næste station er paradis (1960)
 At være sin egen herre (1960)
 Gå til modstand (1961)
 For menneskets skyld (1962)
 Hold fastere om mig (1962)
 Nu er der forår (1963)
 Umådelige menneske (1964)
 Danske forfattere om besættelsen (1966)
 Een/Mange (1967)
 Sommer fred (1967)
 Rapport fra Athen (1967)
 Året i Nordsjælland (1968)
 Balladen om Frederik. Johannes og mig (1969)
 Det korte liv, den lange død (1970)
 De afmægtige (1970)
 Hvad laver du egentlig i min seng (1971)
 Plant et æbletræ (1973)
 Sol og måne (1973)
 40 dage med Marilyn (1977)
 Hvis du vil overleve det her (1979)
 En smuk tur langs Strandvejen (1980)
 Op lille Hans (1981)
 Pas på, lille Hans (1982)
 En aktuel, aktiv kulturpolitik (1983)
 Slå på tromme, lille Hans (1983)
 Teknotronia: fra 1984 til år 2000 – en skrækkens eller fornyelsens år? (1983)
 Videre lille Hans (1983)

Referencer

Eksterne henvisninger 
 

Romanforfattere fra Danmark
Journalister fra Danmark
Tidligere folketingsmedlemmer fra Det Konservative Folkeparti
Personer fra København
Selvbiografer fra Danmark
Økonomer fra Danmark
Foreningsformænd fra Danmark
Journalister ved BT
Folketingsmedlemmer i 1960'erne
Folketingsmedlemmer i 1970'erne
Essayister fra Danmark
Novelleforfattere fra Danmark
Personer i Dansk Biografisk Leksikon
Personer i Kraks Blå Bog (afdøde)
Gallinula

Gallinula (rørhøns) er en slægt af fugle i familien vandhøns, der består af syv nulevende arter. De lever på alle kontinenter på nær Antarktis. To arter er uddøde for nylig siden 1500-tallet.

Beskrivelse 
Arterne i slægten har et lige og spidst næb, der omtrent er af hovedets længde og ret højt og sammentrykt. Næbryggen er bred ved sin basis. Her breder hornlaget sig op over panden i et cirka 1 centimeter bredt skjold. Underhaledækfjerene når ud til styrefjerenes spidser. Overhaledækfjerene er af normal længde. Fødderne er store med tæerne meget lange. Bagtåen er cirka 3 cm lang. Tæerne har lange, kun lidt bøjede, kraftige og meget spidse kløer.

Arter 
Nogle af de 7 arter i slægten Gallinula: 
 Grønbenet rørhøne, Gallinula chloropus (Europa, Afrika, Indiske Ocean, Polynesien)
 Gallinula galeata (Nord- og Sydamerika, Polynesien)
 Mørk rørhøne, Gallinula tenebrosa (Australien)
 Lille rørhøne, Gallinula angulata (Afrika)

Noter 

Tranefugle
Karl-Thomas Neumann

Karl-Thomas Neumann (født 1. april 1961 i Twistringen, Niedersachsen) er fra 1. marts 2013 bestyrelsesformand for Adam Opel AG og præsident for GM Europa.

Neumann kommer fra en stilling i Volkswagen AG, hvor han har været administrerende direktør og næstformand i Volkswagen Group China i Beijing fra september 2010 til august 2012.
Han har tidligere beklædt en række lederstillinger i Volkswagen fra 1999, hvor han var Head of Research og Director of Electronics Strategy.
Fra 2004 til 2009 var Neumann medlem af bestyrelsen, Automotive Systems Division, hos den tyske virksomhed Continental AG.
Desuden har Neumann været bestyrelsesformand i Continental AG fra august 2008 til september 2009.
I december 2009 vendte han tilbage til Volkswagen AG og overtog det samlede ansvar for elektrisk fremdrift i hele virksomheden.

Neumann har studeret til elektroingeniør på Dortmund og Duisburg univeristet, hvor han også fik sin doktorgrad.
Han indledte sin erhvervskarriere på Fraunhofer Institute som forskningsingeniør, før han tiltrådte en stilling i Motorola Semiconductor, hvor han arbejdede som ingeniør og strategidirektør med ansvar for bilindustrien.

Neumann er dansk gift og far til tre sønner. Han er en lidenskabelig maratonløber.

Eksterne links 
 Opel skal igen have ny topchef  - Transportmagasinet 8. november 2012
 Information om de mennesker, der sidder i Opels bestyrelse 
 Opel CEO Dr. Karl-Thomas Neumann (første arbejdsdag i Rüsselsheim) - Youtube

Ingeniører fra Tyskland
Erhvervsfolk fra Tyskland
Zaitsevs regel

Zaitsevs regel (eller Saytseffs regel) er en empirisk regel, som forudsiger det foretrukne alkenprodukt i en eliminationsreaktion.
Reglen er opkaldt efter den russiske kemiker Alexander Zaitsev, der på Kazanuniversitetet studerede en række forskellige eliminationsreaktion og observerede en generel tendens i de resulterende alkener. Baseret på denne tendens erklærede Zaitsev at "alkenen der dannes i størst kvantitet, er den, hvor det fjernede hydrogen fra β-carbonet kommer fra det carbon med færrest hydrogensubstituenter." For eksempel er det primære produkt af 2-iodobutan, der reagerer med KOH 2-buten mens 1-buten er det sekundære produkt.

Mere generelt forudsiger Zaitsevs regel at den mest stabile alken - oftest den mest substituerede - vil dannes som det primære produkt ved en eliminationsreaktion. Selvom reglen er god til at forudsige det primære produkt ved mange eliminationsreaktion, er der dog også undtagelser fra Zaitsevs regel.

Referencer 

Fysisk organisk kemi
Christina von Bülow

Christina von Bülow (født 27. juli 1962) er en dansk saxofonist og fløjtenist.

Uddannelse 
Hun er datter af jazzguitarist Fritz von Bülow. Som teenager begyndte hun at spille fløjte og skiftede senere til altsaxofon, der har været hendes hovedinstrument lige siden. Fra 1986 til 1990 gennemgik hun Rytmisk Musikkonservatorium i København. I 1990 modtog von Bülow privattimer hos Stan Getz i hans hjem i Malibu blot et år, før han døde. En anden inspirationskilde har været Lee Konitz. Bülow har desuden stærke rødder i brasiliansk musik.

Grupper og samarbejder 
Hun har i en årrække været leder af egne ensembler og blev især kendt fra 1993 med trioen Christina von Bülow Trio (Jacob Fischer, guitar, Jens Skou Olsen, bas), som indledte et samarbejde med den svenske trompetist Jan Allan, med hvem von Bülow indspillede sit første album i eget navn i 1994.

Hendes nyere gruppe, Bülow/Besiakov Quartet, inkluderer pianisten Ben Besiakov. Denne gruppe har i årenes løb arbejdet sammen med en anden svensk jazzmusiker, tenorsaxofonisten Bernt Rosengren. Bas og trommer udøves her af Daniel Franck og Frands Rifbjerg.

I 2007 indspillede hun en CD med pianisten Horace Parlan sammen med bassisten Jesper Lundgaard (My Little Brown Book). Nyere initiativer er kvintetten Silhouette, som hun står i spidsen for sammen med Fredrik Lundin (tenor/barytonsax), samt både en duo og en trio med pianisten Søren Kristiansen, med hvem hun også leder gruppen Time Out, tribute til Dave Brubeck.

Hun har desuden spillet med musikere som: Rune Gustafsson, Georg Riedel, Herlin Riley, Allan Botschinsky, Putte Wickman, Doug Raney, Marilyn Mazur, Mikkel Nordsø, DR Big Bandet m.fl.

Hæder 
Christina von Bülow har modtaget JASA Prisen (1994), Ben Webster Prisen (2002), Palæ Prisen (2009) og Bent Jædig Prisen (2013). I 2014 blev hun optaget i Kraks Blå Bog.

Hun har været nomineret til Danish Music Awards for årets bedste jazzudgivelse i 2001 (West of the Moon) og 2004 (A Primera Vez).

Kilder og eksterne henvisninger 
 Christina von Bülows hjemmeside

Christina
Personer i Kraks Blå Bog
Saxofonister fra Danmark
Fløjtenister fra Danmark
Danskere i 1900-tallet
Danskere i 2000-tallet
Jazzmusikere fra Danmark
Modtagere af Ben Webster Prisen
Johan Bülow (erhvervsmand)

Johan Bülow (født 3. april 1984 i Svaneke) er en dansk erhvervsleder, der er grundlægger af Lakrids by Johan Bülow.

Historie 
Han er søn af glaskunstner Pernille Bülow og merkonom Henrik Brandt Ibsen. Johan Bülow er født på Bornholms Hospital og opvokset i Svaneke på Bornholm.

Bülow grundlagde sammen med sin iranske kæreste Sarah Askari i 2007 i Svaneke virksomheden Lakrids by Johan Bülow, som 60-doblede sin omsætning fra 2008 til 2011.

I 2014 blev han optaget i Kraks Blå Bog.

Samme år blev han også kåret til prisen som Årets leder, der uddeles af organisationen Lederne.

Referencer

Eksterne henvisninger 
 CV hos Forfatterforedrag
 Lakridshelten Johan Bülow - Ivækst

Personer i Kraks Blå Bog
Erhvervsfolk fra Danmark
Danskere i 2000-tallet
Personer fra Svaneke
Johan 4
Iværksættere fra Danmark
Blodbrødre (novellefilm fra 2013)

Blodbrødre er en dansk novellefilm fra 2013, skrevet og instrueret af Stefan Kjær Olsen. Filmen er et socialrealistisk thrillerdrama der følger de to brødre Michael (Mads Koudal) og Johnny (David Garmark) i deres kamp for at redde Johnny ud af problemer med gangsterbossen Carsten (Bjarne Henriksen).

Filmen gik i marts 2014 ind på en førsteplads på Shortlist, Filmmagasinet Ekkos hitliste over danske kortfilm.

Eksterne henvisninger 
 

Kortfilm fra Danmark
Danske film fra 2013